Diari Oficial de la Generalitat Valenciana


Sumari del DOGV 6329, del 10-08-2010 (2010/8650)

RESOLUCIÓ de 28 de juliol de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de cooperació entre l'Institut Valencià de Conservació i Restauració de Béns Culturals i la Fundació per a l'Ensenyament de les Arts a Castella i Lleó (ARCYL) en l'àmbit dels seus respectius fins.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6329

Data del DOGV
:   10-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8650


Data del document
:   28-07-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 28 de juliol de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de cooperació entre l'Institut Valencià de Conservació i Restauració de Béns Culturals i la Fundació per a l'Ensenyament de les Arts a Castella i Lleó (ARCYL) en l'àmbit dels seus respectius fins. [2010/8650]  
L'Institut Valencià de Conservació i Restauració de Béns Culturals i la Fundació per a l'Ensenyament de les Arts a Castella i Lleó (ARCYL) han subscrit, després de la tramitació prèvia reglamentària, el 10 de novembre de 2009, un conveni marc de cooperación en l'àmbit dels seus respectius fins.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0436/2010, i que figura com a annex d'esta resolució.  
Valencia, 28 de juliol de 2010.- La directora general del Secretariat del Consell: Mª Teresa Lleó Alonso.  
Conveni marc de col·laboració específic entre l'Institut Valencià de Conservació i Restauració de Béns Culturals i la Fundació per a l'Ensenyament de les Arts a Castella i Lleó (ARCYL) en l'àmbit del seus respectius fins.  
Reunits  
Per una part, Carmen Pérez García, directora gerent de l'Institut Valencià de Conservació i Restauració de Béns Culturals facultada expressament per a este acte en virtut del que disposa en l'apartat 1 de l'article 10 de la Llei 5/1999, de 9 d'abril, de creació de l'Institut Valencià de Conservació i Restauració de Béns Culturals.  
I per l'altra Javier Serna García, en virtut de l'acord adoptat per l'entitat en data 24 de juny de 2009, actuant com a director de la Fundació per a l'Ensenyament de les Arts a Castella i Lleó, inscrita amb el número 135-EDU en el Registre de Fundacions de la Comunitat de Castella i Lleó, actuant en la seua representació.  
Ambdós parts intervenen amb la representació i amb les facultats que els seus respectius càrrecs els conferixen per a formalitzar el present conveni de col·laboració, i que declaren vigents i no revocats, i a este efecte,  
Exposen  
Que la Generalitat Valenciana, segons disposa la Llei 4/1998, d'11 de juny, del Patrimoni Cultural Valencià (en avant IVC+r) té encomanada la protecció, la conservació, la difusió i l'increment del patrimoni cultural, per a la qual cosa, entre d'altres actuacions, va crear, per mitjà de la Llei 5/1999, de 9 d'abril, com a institució especialitzada i amb la màxima qualificació en l'assistència científica i tècnica, l'Institut Valencià de Conservació i Restauració de Béns Culturals.  
Que l'Institut té com a fins la protecció, difusió, conservació i restauració de béns culturals mobles.  
Que la Fundació per a l'Ensenyament de les Arts a Castella i Lleó (ARCYL) es constituïx com una entitat de naturalesa fundacional, sense ànim de lucre, que té com a finalitat essencial la de contribuir a la formació artística de qualitat i amb alt grau de qualificació dels futurs professionals i la del desenvolupament de programes de col·laboració i cooperació amb altres fundacions i entitats, celebrant convenis i concerts per a dur a terme les tasques de la seua competència.  
Que en relació a esta actuació i en virtut de l'interés comú d'ambdues institucions per a la intervenció en les accions formatives, de difusió, investigadores i de conservació i restauració en l'àmbit de la conservació i restauració de béns culturals que se celebren, enteses estes amb caràcter ampli, el desenrotllament del qual s'ha estimat convenient per ambdós parts, i d'acord amb el que establix l'article 2 de la Llei 5/1999 de creació d'este Institut, les entitats ací representades subscriuen el present conveni de col·laboració de conformitat amb les següents:  
CLÀUSULES  
Primera. Objecte  
L'objecte d'este conveni és articular la col·laboració entre l'Institut Valencià de Conservació i Restauració de Béns Culturals i la Fundació ARCYL tot això dins de les tasques encomanades per l'article 3 de la Llei 5/1999, de 9 d'abril, de creació de l'Institut.  
Segona. Aportació de les parts  
Per a la realització de cada intervenció, les parts subscriuran en la corresponent addenda tècnica al present conveni, que forma part indissoluble del present, la competència que exercix cada Administració, així com les aportacions i obligacions assumides per les parts.  
La Fundació en l'àmbit dels seus respectius fins prestarà quanta col·laboració administrativa requerisca l'execució del present conveni. A este efecte, es facilitarà a l'Institut Valencià de Conservació i Restauració de Béns Culturals l'assistència personal indispensable per a la realització de l'objecte conveniat.  
Tercera. Divulgació i comunicació  
Qualsevol de les parts firmants podrà utilitzar i difondre el contingut del present conveni en la mesura que es considere més adequada a la promoció de la seua pròpia imatge.  
En totes les actuacions de comunicació i difusió es farà constar la cooperació de les parts, i si és procedent el logotip de les entitats col·laboradores implicades en això.  
En el cas que alguna de les parts firmants no facilitara este element, la contrapart estarà facultada per a col·locar algun element publicitari propi.  
Quarta. Publicacions  
En cas de derivar-se de l'actuació realitzada, algun tipus de publicació, hauran de figurar els crèdits de les entitats col·laboradores  
En el text es farà menció expressa a què la dita intervenció ha sigut realitzada gràcies a la col·laboració de la Fundació ARCYL i de la Generalitat Valenciana a través de l'Institut Valencià de Conservació i Restauració de Béns Culturals.  
La part o entitat que efectue la publicació entregarà almenys 10 exemplars a l'altra entitat per a fins divulgatius i culturals.  
Els originals d'esta documentació estaran custodiats en les instal·lacions de l'IVC+r i els fruits i estudis derivats de la seua restauració, seran propietat i custòdia del mateix, sense perjuí que es puga accedir a les mateixes d'acord amb allò que s'ha regulat per la Llei Orgànica 15/1999, de Protecció de Dades, de 13 de desembre.  
Al terme de la relació derivada del present conveni, quedaran en propietat de l'IVC+r quantes llicències, fotografies, documents que es generen en qualsevol tipus de suport, aplicacions artístiques, processos artístics innovadors, etc. conseqüència de les presents actuacions, amb menció expressa de la seua cessió de propietat intel·lectual a l'Institut, quedant-se obligat l'Institut a remetre una còpia a la Fundació.  
Cinquena. Comissió  
A fi de realitzar el seguiment d'allò que s'ha acordat en este conveni, així com la firma d'addendes posteriors al mateix, es constituïx una comissió composta per: la directora gerent de l'Institut Valencià de Conservacio i Restauració de Bens Culturals, o la persona que designe; per un representant designat per la Fundació en la que es debatran quantes qüestions concernisquen al desenrotllament de l'actuació i en la que es realitzarà el seguiment i justificació de les aportacions econòmiques de les parts  
La comissió podrà així mateix, per acord unànime dels seus membres, introduir modificacions puntuals en el contingut i terminis dels treballs, tendents a una millor consecució dels objectius previstos. Estes modificacions hauran de ser degudament motivades i no podran tindre efectes econòmics que impliquen cap canvi en les condicions acordades en el conveni. Altres modificacions substancials o que puguen implicar efectes econòmics hauran de ser objecte de nou conveni. En cas de plantejar-se situacions de conflicte no resoltes per la Comissió, caldrà ajustar-se al que disposa la legislació vigent i en la clàusula desena d'este conveni.  
Sisena. Duració  
El present Conveni se subscriu amb caràcter indefinit, podent una de les parts denunciar el mateix amb antelació almenys d'un mes (1 MES) de l'any posterior de compliment amb acuse fefaent del rebut del mateix.  
En este cas, les parts es comprometen a completar l'execució de les accions en marxa, limitant-se el finançament a la transferència dels fons necessaris per al compliment de les mateixes, i a facilitar els processos requerits.  
Setena. Resolució  
El present conveni es resoldrà o extingirà per qualsevol de les causes següents:  
a) Incompliment de qualsevol de les clàusules o obligacions previstes en el conveni  
b) Mutu acord per les parts de la forma establida en la clàusula sexta  
c) Finalització, desaparició o acabament de l'objecte conveniat  
d) Les altres causes previstes en la legislació vigent  
Huitena. Prevenció de riscs laborals  
Ambdues parts es comprometen al compliment del Reial Decret 171/2004, de 30 de gener, pel qual es desenrotlla l'article 24 de la Llei 31/1995, de 8 de novembre, de Prevenció de Riscos Laborals, en matèria de coordinació d'activitats empresarials, aportant el seu Pla de Prevenció adjunt.  
Novena. Protecció de dades  
Per mitjà d'este contracte autoritzen les parts el tractament de les seues dades personals amb l'únic fi de dur a terme les gestions encomanades. Les parts conserven el dret d'accés, rectificació i cancel·lació de les dades per ells subministrats, per mitjà de comunicació escrita en els termes establits en la Llei 15/1999, de 13 de desembre de Protecció de Dades de caràcter personal, en sentit contrari.  
Deu. Jurisdicció competent  
Les parts, amb renúncia a qualsevol altre fur que poguera correspondre'ls, acorden el sotmetiment als jutjats i tribunals de la ciutat de valència, les controvèrsies que pogueren sorgir del present conveni.  
I en prova de conformitat, les parts firmen el present conveni de col·laboració a València, deu de novembre de dos mil nou, composta per cinc pàgines impreses en el seu feix, en dos exemplars exemplar, redactada en espanyol.  
La directora gerent de l'Institut Valencià de Conservació i Restauració de Béns Culturals  
Carmen Pérez García  
Fundació per a l'Ensenyament de les Arts en Castella i Lleó (ARCYL)  
Javier Serna García